CELEX: 32007R0163
Language: sl
Date: 2007-02-19 00:00:00
Title: Uredba Komisije (ES) št. 163/2007 z dne 19. februarja 2007 o določitvi zneskov, ki jih morajo za tržno leto 2005/2006 proizvajalci sladkorja plačati prodajalcem sladkorne pese zaradi razlike med najvišjim zneskom osnovne dajatve in zneskom te dajatve

20.2.2007   
            
            
               SL
            
            
               Uradni list Evropske unije
            
            
               L 51/16
            
         
      UREDBA KOMISIJE (ES) št. 163/2007
   z dne 19. februarja 2007
   o določitvi zneskov, ki jih morajo za tržno leto 2005/2006 proizvajalci sladkorja plačati prodajalcem sladkorne pese zaradi razlike med najvišjim zneskom osnovne dajatve in zneskom te dajatve
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (1) in zlasti člena 18(5) Uredbe,
   ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (2) in zlasti točke (a) člena 44 Uredbe,
   ob upoštevanju naslednjega:
   
               (1)
            
            
               Člen 18(2) Uredbe (ES) št. 1260/2001 določa, da če je znesek osnovne dajatve ali znesek dajatve B nižji od najvišjega zneska iz odstavkov 3 in 4 člena 15 navedene uredbe, po potrebi popravljenega v skladu s členom 15(5), morajo proizvajalci sladkorja plačati prodajalcem sladkorne pese 60 % razlike med najvišjim zneskom in zaračunanim zneskom osnovne dajatve ali dajatve B. Člen 9(1) Uredbe Komisije (ES) št. 314/2002 z dne 20. februarja 2002 o določitvi podrobnih pravil za izvajanje sistema kvot v sektorju sladkorja (3), ki se še naprej uporablja tudi za proizvodnjo v tržnem letu 2005/2006, določa, da se prej navedeni zneski, ki jih je treba plačati, določijo hkrati z zneski proizvodnih dajatev in v skladu z istim postopkom.
            
         
               (2)
            
            
               Za tržno leto 2005/2006 je Uredba Komisije (ES) št. 1296/2005 z dne 5. avgusta 2005 o spremembi maksimalnega zneska proizvodne dajatve B in o spremembi minimalne cene za peso B v sektorju sladkorja za tržno leto 2005/2006 (4) zvišala maksimalni znesek dajatve B na 37,5 % intervencijske cene za beli sladkor. Uredba Komisije (ES) št. 164/2007 z dne 19. februarja 2007 o določitvi zneskov proizvodnih dajatev za sektor sladkorja za tržno leto 2005/2006 (5) je za osnovno dajatev določila 1,0022 %, ni pa določila dajatve B. Zaradi teh razlik je treba v skladu s členom 18(2) Uredbe (ES) št. 1260/2001 določiti zneska, ki ju morajo proizvajalci sladkorja plačati prodajalcem sladkorne pese na tono sladkorne pese A in B standardne kakovosti.
            
         
               (3)
            
            
               Upravljalni odbor za sladkor ni dal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Za tržno leto 2005/2006 se za znesek, naveden v členu 18(2) Uredbe (ES) št. 1260/2001, ki ga morajo proizvajalci sladkorja plačati prodajalcem sladkorne pese na tono sladkorne pese standardne kakovosti, določi 0,492 EUR za sladkorno peso A in 18,372 EUR za sladkorno peso B.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. februarja 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 178, 30.6.2001, str. 1. Uredba, razveljavljena z Uredbo (ES) št. 318/2006.
   
      (2)  UL L 58, 28.2.2006, str. 1. Uredba, kakor je bila nazadnje spremenjena z Uredbo (ES) št. 2011/2006 (UL L 384, 29.12.2006, str. 1).
   
      (3)  UL L 50, 21.2.2002, str. 40. Uredba, razveljavljena z Uredbo (ES) št. 952/2006 (UL L 178, 1.7.2006, str. 39).
   
      (4)  UL L 205, 6.8.2005, str. 20.
   
      (5)  Glej stran 17 tega Uradnega lista.